উ: ভীষণ ভাল। ছ’দিন আমরা কলকাতায় ছিলাম। শহরটায় আমি বিভিন্ন ধরনের চরিত্র দেখতে পেয়েছি। খুব সুন্দর আর্কিটেকচার, চোখ ফেরানো যায় না। রোজ ব্রেকফাস্টে মিষ্টি দই খেতাম, সন্দেশও খেয়েছি। ইউনিটের বাকি সকলে পান খেত খুব! কলকাতার পান বেশ বিখ্যাত। যদিও আমি খাইনি। ভিক্টোরিয়া মেমোরিয়াল, হাওড়া ব্রিজে আমরা শুটিং করেছি। ওখান থেকে ফিরে আমি সত্যজিৎ রায়ের ‘চারুলতা’ দেখেছি, অপূর্ব ছবি! প্রত্যেকটা দৃশ্য কবিতার মতো। ছবিটা দেখতে দেখতে আমি ওই দুনিয়ার মধ্যে হারিয়ে গিয়েছিলাম। আমার ইচ্ছে আছে, সত্যজিৎ রায়ের সব ছবি দেখার।